**NÁVRHY UZNESENÍ VALNÉHO ZHROMAŽDENIA**

**a**

**STANOVISKO PREDSTAVENSTVA   
k bodom programu valného zhromaždenia, ku ktorým sa nepredkladá návrh uznesenia**

Predstavenstvo spoločnosti **GEVORKYAN, a.s.**, so sídlom Továrenská 504, Vlkanová 976 31, Slovenská republika, IČO: 36 017 205, zapísaná v Obchodnom registri Okresného súdu Banská Bystrica, Oddiel: Sa, Vložka č.: 1232/S („**Spoločnosť**“), týmto predkladá valnému zhromaždeniu Spoločnosti, ktoré sa má uskutočniť dňa 21.06.2024 o 15:00, v sídle Spoločnosti na adrese Továrenská 504, 976 31 Vlkanová, Slovenská republika („**valné zhromaždenie**“), nasledovné návrhy uznesení valného zhromaždenia podľa jednotlivých bodov programu rokovania valného zhromaždenia a stanovisko k bodom programu valného zhromaždenia, ku ktorým sa nepredkladá návrh uznesenia:

**K bodu programu 1: Otvorenie valného zhromaždenia, voľba orgánov valného zhromaždenia:**

K prvej časti bodu programu „otvorenie valného zhromaždenia“ sa nepredkladá návrh uznesenia, nakoľko ide o procedurálny krok. Predseda predstavenstva Spoločnosti formálne otvorí valné zhromaždenie a privíta všetkých prítomných akcionárov.

K druhej časti bodu programu „voľba orgánov valného zhromaždenia“ Predstavenstvo Spoločnosti predkladá valnému zhromaždeniu návrh na voľbu orgánov valného zhromaždenia nasledovne:

* predseda: Ing. Andrej Bátovský
* zapisovateľ: Martina Sarková
* overovateľ zápisnice: Dipl. Ing. Artur Gevorkyan
* overovateľ zápisnice: Robert Gevorkyan
* skrutátor: Iryna Yeumianenka
* skrutátor: Denisa Riečanová.

**K bodu programu 2: Prerokovanie správy predstavenstva Spoločnosti o podnikateľskej činnosti Spoločnosti za rok 2023 a o stave majetku Spoločnosti:**

Nepredkladá sa návrh uznesenia. Predseda valného zhromaždenia informuje prítomných o správe predstavenstva Spoločnosti o podnikateľskej činnosti Spoločnosti za rok 2023 a o stave majetku Spoločnosti, ktorá sa má prerokovať, a ktorá je dostupná k nahliadnutiu v sídle Spoločnosti ako aj na webovom sídle Spoločnosti <https://www.gevorkyan.sk/valne-zhromazdenie>, a to 30 dní pred konaním valného zhromaždenia až do dňa konania valného zhromaždenia.

**K bodu programu 3: Oboznámenie akcionárov so stanoviskom dozornej rady Spoločnosti k riadnej individuálnej účtovnej závierke za rok 2023, výročnej správe Spoločnosti za rok 2023 a návrhu na rozdelenie zisku Spoločnosti za rok 2023:**

Nepredkladá sa návrh uznesenia. Predseda valného zhromaždenia oboznámi prítomných o stanovisku dozornej rady Spoločnosti k riadnej individuálnej účtovnej závierke za rok 2023, výročnej správe Spoločnosti za rok 2023 a návrhu na rozdelenie zisku Spoločnosti za rok 2023, ktoré je dostupné k nahliadnutiu v sídle Spoločnosti ako aj na webovom sídle Spoločnosti <https://www.gevorkyan.sk/valne-zhromazdenie>, a to 30 dní pred konaním valného zhromaždenia až do dňa konania valného zhromaždenia.

**K bodu programu 4:** **Prerokovanie a schválenie riadnej individuálnej účtovnej závierky Spoločnosti za rok 2023 a výročnej správy Spoločnosti za rok 2023:**

Predstavenstvo Spoločnosti predkladá valnému zhromaždeniu návrh na schválenie riadnej individuálnej účtovnej závierky Spoločnosti za rok 2023 a výročnej správy Spoločnosti za rok 2023. Oba dokumenty sú dostupné k nahliadnutiu v sídle Spoločnosti ako aj na webovom sídle Spoločnosti <https://www.gevorkyan.sk/valne-zhromazdenie>, a to 30 dní pred konaním valného zhromaždenia až do dňa konania valného zhromaždenia.

**K bodu programu 5:** **Prerokovanie a schválenie rozdelenia zisku Spoločnosti za rok 2023:**

Predstavenstvo Spoločnosti predkladá valnému zhromaždeniu najmä v súlade s ustanovením § 192 ods. 1 zákona č. 513/1991 Zb. Obchodný zákonník v znení neskorších predpisov, návrh rozdelenia výsledku hospodárenia Spoločnosti po zdanení za rok 2023 vo výške 3.749.126 EUR nasledovne:

* prídel do zákonného rezervného fondu vo výške 374.912,6‬0 EUR
* prevod na nerozdelený zisk minulých rokov vo výške 3.374.213,4‬0 EUR.

**K bodu programu 6: Prerokovanie a schválenie audítora Spoločnosti na rok 2024:**

Predstavenstvo Spoločnosti predkladá valnému zhromaždeniu návrh na schválenie spoločnosti Ernst & Young Slovakia, spol. s r.o., so sídlom Žižkova 9, 811 02 Bratislava, IČO: 35 840 463, zapísanú v Obchodnom registri Mestského súdu Bratislava III, Oddiel: Sro, Vložka č. 27004/B, ako aj spoločnosti KPMG Slovensko spol. s r.o., so sídlom Dvořákovo nábrežie 10, 811 02 Bratislava, IČO: 31 348 238, zapísanú v Obchodnom registri Mestského súdu Bratislava III, Oddiel: Sro, Vložka č. 4864/B, ako audítora Spoločnosti pre rok 2024. Predstavenstvo Spoločnosti následne poverí jednu z týchto dvoch spoločností vykonaním auditu a vypracovaním správy audítora k účtovnej závierke spoločnosti GEVORKYAN, a.s. za rok 2024.

**K bodu programu 7: Záver:**

Nepredkladá sa návrh uznesenia, nakoľko ide o procedurálny krok. Predseda valného zhromaždenia po skončení rokovania o ostatných bodoch programu poďakuje prítomným za účasť a valné zhromaždenie ukončí.

V \_\_\_\_\_\_\_\_\_\_\_\_\_\_ dňa \_\_\_\_2024

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Dipl. Ing. Artur Gevorkyan**

predseda predstavenstva spoločnosti

GEVORKYAN, a.s.